Gyerekek birkóznak a sportcsarnokban - Makó Híradó
access_time2018.01.17. 16:16chat_bubble_outlineSzólj hozzá!
Nyílt Grundbirkózó Bajnokságot rendeznek az Erdei János Városi Sportcsarnokban, a három alkalmas rendezvény védnöke Komáromi Tibor olimpiai ezüstérmes, háromszoros világbajnok birkózó, a Magyar Birkózó Szövetség szakmai elnöke.
Szerdán délután általános iskolások (III. IV. korcsoport) birkóztak az Erdei János Városi Sportcsarnokban. A háromrészes eseményen – melynek védnöke Komáromi Tibor olimpiai ezüstérmes, háromszoros világbajnok birkózó, a Magyar Birkózó Szövetség szakmai elnöke – részt vesz a Makói Katolikus Általános Iskola, a Szikszai György Református Általános Iskola, a Makói Általános Iskola Bartók és Almási Tagintézményének, valamint a József Attila Gimnázium tanulói. A grundbirkózás 5 m átmérőjű, bárhol megrajzolható küzdőkörben zajlik, célja, hogy a versenyző ellenfelét a talajtól felemelje, vagy a körből kitolja.
Mezei László a Szikszai György Református Általános Iskolában tanít testnevelést és biológiát. Elmondta, véleménye szerint már elsős korban el lehet kezdeni ennek a küzdősportnak a gyakorlását, az akaraterőt és a küzdeni akarást fejleszti a sportág. – A téli szezonban szoktunk birkózni, hetente egyszer-kétszer, 100 feletti nevezőnk van erre a rendezvényre, ami nagyon jó ebben a városban. Fontos visszaigazolás ez a verseny, hogy jól dolgoztunk – mondta el az edző. Hozzátette, az a különbség a birkózás és a grundbirkózás között, hogy utóbbiban nincs földharc, könnyebbek a szabályok, arra tervezték, hogy a gyermekek is birkózhassanak. Körülbelül 50 alsós és 50 felsős űzi ezt a sportot a Szikszai iskolában.
Engedi Márk az Almási iskola 11 éves tanulója elmondta, motiválja a mozgásra ez a sportág, szeretné megnyerni a versenyt. A birkózás előtt focizott, ezt most is űzi, kapus és csatár is szokott lenni. A kettő közül a focit kedveli azonban jobban, sok barátot szerzett ennek köszönhetően.
Kiss Fruzsina Kornélia a Bartók hetedikes diákja tesi órán ismerkedett meg a birkózással, elmondta, az edzéseken hosszasan bemelegítenek, maguknak választanak párt. Sok energiáját veszi igénybe, de le is tudja vezetni a feszültséget. Hat éve kézilabdázik a küzdősport mellett.
A rendezvényre 114 előnevezés érkezett, amelyet csupán 8-10 diák mondott vissza, pénteken és jövőhéten csütörtökön is összemérik erejüket a fiatalok, más-más korcsoportban.
Gyerekek birkóztak a sportcsarnokban
folder_openTagged in: Erdei János Városi Sportcsarnok, grundbirkózás, sport
Előző hír Előző hír Ezerdarabos muffin-toronnyal ünnepel szombaton a Hagymatikum
Következő hír Következő hír Turistamágnesnek bizonyultak a makói hotelek